钦定古今图书集成/理学汇编/学行典/第208卷 > 郑期进
## 钦定古今图书集成/理学汇编/学行典/第208卷 > 郑期进

按《处州府志》：“郑期进，字孔先，缙云人。幼倜傥，不逐儿
戏嬉，言动循古，淹集经史，务为力行，弟子从游者甚
众。性至孝，事父母先意承志，柔声怡色。父感疯疾，昕
夕侍药，衣不解带者年馀。疾革，吁天请代。父卒，哀毁，
三年不见齿。庐东津墓侧，朝出暮返，悲不自胜。与兄
期达友爱五十载，未尝失容。乡里感其孝谊，遇事趋”
质，片语立定，无敢以私干。“督学许公豸于课士日询
定德行，通庠合举者六百馀人，殆名称其实”云。壬午，
《赍志》卒。